stanford-oval/wikipedia huggingface dataset:
Jukka Lindström (koomikko)
Ura

Koulutukseltaan Lindström on valtiotieteen maisteri.
Lindström juonsi ja toimi pääkäsikirjoittajana  Yle TV2 -kanavalla esitettyä Noin viikon uutiset -ajankohtaissatiiria vuosina 2014–2017. Ohjelma palkittiin Kultaisella Venla -palkinnolla sekä vuonna 2016 että vuonna 2017. Ohjelman lopettamisen syynä oli muutto pariksi vuodeksi Belgiaan. Huhtikuussa 2022 Yle TV1:llä alkoi Lindströmin juontama ja käsikirjoittama Jukka Lindströmin Sivuhistoria -niminen satiiri. Huhtikuussa 2023 Yle TV1:llä alkoi Lindströmin juontama Kovan viikon ilta -niminen satiirisarja.
Televisiotyön lisäksi Lindström esiintyy stand up -koomikkona. Hän on yksi Paukutusjengi-nimisen stand up -ryhmän perustajajäsenistä, ja syksyllä 2006 suomalaiset koomikot valitsivat hänet vuoden nousevaksi kyvyksi.
Aiemmin Lindström työskenteli Yleisradiossa muun muassa YleX-radiokanavan Etusivu-ohjelmassa toimittajana ja tuottajana. Syksyllä 2014 hän esiintyi kymmenen jakson ajan Ylen YleLeaks-sarjassa.
Aiheesta muualla

Jukka Lindström Internet Movie Databasessa. (englanniksi)
Jukka Lindströmin verkkosivut
Paukutusjengin verkkosivut
Joseph McCarthy (sanoittaja)

Joseph ”Joe” McCarthy (27. syyskuuta 1885 Somerville – 18. joulukuuta 1943 New York) oli yhdysvaltalainen populaarimusiikin sanoittaja. Hän saavutti 1920-luvulla menestystä säveltäjä Harry Tierneyn kanssa tekemillään lauluilla. McCarthy teki yhteistyötä myös muun muassa James V. Monacon, Fred Fisherin, Harry Carrollin ja James F. Hanleyn kanssa. Hän toimi ASCAPin puheenjohtajana vuosina 1921–1929. McCarthy valittiin Songwriters Hall of Fameen vuonna 1970.
Aiheesta muualla

Lisää luettavaa aiheesta Joseph McCarthy on Wikiaineistossa (englanniksi)
Joseph McCarthy Internet Movie Databasessa. (englanniksi)
Inhimillisyys (vuoden 1999 elokuva)

| Inhimillisyys> L'humanité |
| --- | --- |
Ohjaaja:  Bruno Dumont
Käsikirjoittaja:  Bruno Dumont
Tuottaja:  Rachid Bouchareb, Jean Bréhat
Säveltäjä:  Richard Cuvillier
Kuvaaja:  Yves Cape
Leikkaaja:  Guy Lecorne
Tuotantosuunnittelija:  Marc-Philippe Guerig
Pukusuunnittelija:  Nathalie Raoul
Valmistustiedot
Valmistusmaa:  Ranska
Tuotantoyhtiö:  3B Productions Arte France Cinéma Pictanovo
Ensi-ilta:  1999
Kesto:  2h 21 min
Alkuperäiskieli:  ranska
Aiheesta muualla
IMDb
Elonet
AllMovie
Infobox OKNimi-testi OK: 
Inhimillisyys (L'humanité) on vuonna 1999 ensi-iltansa saanut palkittu ranskalainen elokuva, jonka on kirjoittanut ja ohjannut Bruno Dumont. Elokuvassa poliisietsivä Pharaon de Winter tutkii 11-vuotiaan tytön raakaa raiskausta ja murhaa. Rikostarinana Inhimillisyys on epätävallinen - tyyliltään elokuva on vähäpuheinen, pohdiskeleva, ja kokonaisuudessaan enemmän hahmo- ja tunnelmapainotteinen. Se sisältää myös pornografisia elementtejä. Robert Bressonin tyyliin, elokuvassa käytetyt näyttelijät eivät ole ammattilaisia. Elokuva jakoi vahvasti mielipiteitä.
Näyttelijät

| 0 | 1 | 2 |
| --- | --- | --- |
|  Emmanuel Schotté  | … |  Pharaon de Winter  |
|  Séverine Caneele  | … |  Domino  |
|  Philippe Tullier  | … |  Joseph  |
|  Ghislain Ghesquère  | … |  Poliisipäällikkö  |
|  Ginette Allegre  | … |  Eliane de Winter  |
|  Daniel Leroux  | … |  Sairaanhoitaja  |
|  Arnaud Brejon de la Lavergnee  | … |  Museon kuraattori  |
|  Daniel Petillon  | … |  Jean, poliisi  |
|  Robert Bunzi  | … |  Englantilainen poliisi  |
|  Dominique Pruvost  | … |  Vihainen työntekijä  |
|  Jean-Luc Dumont  | … |  Aseistettu poliisi  |
|  Diane Gray  | … |  Brittiläinen matkustaja  |
|  Paul Gray  | … |  Brittiläinen matkustaja  |
|  Sophie Vercamer  | … |  Työntekijä  |
|  Murielle Houche  | … |  Työntekijä  |
Palkinnot

Elokuva esitettiin Cannesissa, jossa se voitti kolme palkintoa:
Grand Prix
Prix d'interprétation masculine (Parhaan näyttelijän palkinto, Emmanuel Schotté)
Prix d'interprétation féminine (Parhaan näyttelijättären palkinto, Séverine Caneele)
Aiheesta muualla

L'Humanité - youtube
Imelda Marcos

| Imelda Marcos |
| --- | --- |
 Imelda Marcos helmikuussa 2006.
Henkilötiedot
Syntynyt: 2. heinäkuuta 1929 (ikä 95) Manila, Filippiinit
Ammatti:  poliitikko
Poliitikko
Puolue:  Partido Nacionalista
Asema:  Metro Manilan kuvernööri (1976–1986)   Ihmisasutusten ja ekologian ministeri (1978–1986)   Filiippien edustajainhuoneen jäsen (1995–1998, 2010–2019)
Puoliso:  Ferdinand Marcos
Lapset:  Imee, Bongbong ja Irene
Imelda Romuáldez Marcos (s. 2. heinäkuuta 1929 Manila, Filippiinit) on filippiiniläinen poliitikko ja Filippiinien entisen yksinvaltiaan, Ferdinand Marcosin leski. Marcos oli miehensä kaudella vaikutusvaltainen ensimmäinen nainen, joka myös toimi Metro Manilan kuvernöörinä ja ihmisasutusten ja ekologian ministerinä. Marcosit keräsivät valtaisan omaisuuden, ja kun he lähtivät maanpakoon, omaisuuden symboliksi nousi Imelda Marcosin noin 1 200 kenkäparin kokoelma. Ferdinand Marcos kuoli vuonna 1989, mutta Imelda Marcos palasi Filippiinien politiikkaan palattuaan kaksi vuotta myöhemmin kotimaahansa. Hän on istunut Filippiinien parlamentin alahuoneessa, ja hän on vaikuttanut myös lastensa Imeen ja Bongbongin poliittiseen uraan. Imelda Marcosia on syytetty useita kertoja oikeudessa valtion varojen anastamisesta, ja vuonna 2018 hän sai 42 vuoden tuomion, josta on kuitenkin valitettu.
Nuoruus ja perhe

Imelda Romuáldez syntyi Manilassa vuonna 1929. Hänen isänsä Vicente Orestes Romuáldez oli asianajaja ja hänen äitinsä Remedios Trinidad kotiäiti. Imeldalla oli viisi nuorempaa sisarusta, ja useita sisarpuolia isän edellisestä avioliitosta. Imelda oli kahdeksanvuotias, kun hänen äitinsä kuoli keuhkokuumeeseen. Hänen isänsä yritys puolestaan kuivui kasaan, ja perhe muutti isän kotiseudulle Taclobaniin.
Imelda Romuáldez voitti vuonna 1949 paikallisen kauneuskilpailun, ja vuonna 1952 hän valmistui collegesta. Romuáldez muutti vielä samana vuonna Manilaan, jossa oli käynnissä toisen maailmansodan jälkeinen rakennuskausi. Hän sai Manilassa huomiota monilta paikallisilta liike-elämän ja politiikan henkilöiltä. Manilan pormestari kutsui häntä ”Manilan muusaksi”, minkä ansiosta Romuáldezia kuvattiin useisiin sanoma- ja aikakauslehtiin.
Imelda Romuáldez tapasi huhtikuussa 1954 kongressiedustaja Ferdinand Marcosin, joka tunnettiin jo kunnianhimoisena ja mediataitavana poliitikkona. Imelda ja Ferdinand menivät naimisiin 11 päivää tutustumisensa jälkeen. Imelda Marcos keskittyi liiton ensimmäisinä vuosina perheen hoitoon. Marcosit saivat yhteensä kolme lasta: Imee syntyi vuonna 1955, Ferdinand ”Bongbong” vuonna 1957 ja Irene vuonna 1960.
Filippiinien ”ensimmäinen nainen”

Ferdinand Marcosista valittiin vuonna 1965 Filippiinien presidentti. Imeldasta tuli maan ”ensimmäinen nainen”, ja häntä alettiin pian kauneutensa ja tyylinsä ansiosta verrata toiseen tunnettuun ensimmäiseen naiseen, Jacqueline Kennedyyn.
Ferdinand Marcos julisti toisella kaudellaan, vuonna 1972 poikkeustilan, joka käytännössä tarkoitti diktaattorin valtaa. Sen ansiosta Ferdinand Marcos pystyi brutaalisti kukistamaan vastustajansa. Samalla Imeldastakin tuli selvästi näkyvä poliittinen vaikuttaja. Hän alkoi tehdä itsenäistä ulkopolitiikkaa ja tapasi monia valtionpäämiehiä, muun muassa Yhdysvaltain presidentin Lyndon B. Johnsonin, Kuuban johtajan Fidel Castron ja Libyan diktaattorin Muammar Gaddafin. Hän sai kesäkuussa 1975 virallisen aseman presidentin seuraajana, kun hänestä tehtiin presidentin mahdollisen kuoleman jälkeen luotavan valtaapitävän komission johtaja. Samana vuonna luotiin Metro Manilan hallintoalue, jonka kuvernööriksi Imelda valittiin. Ferdinand Marcosia alettiin syyttämään nepotismista, sillä Imelda toimi 1975–1986 Metro Manilan kuvernöörinä sekä 1979–1986 ihmisasutusten ja ekologian ministerinä. Kuvernöörinä Marcos muun muassa ohjasi paljon varoja erilaisiin Manilan kehitysprojekteihin.
Marcos alettiin tuntea ulkomailla ylenpalttisesta elämäntyylistänsä. Hän matkusti usein New Yorkiin ostamaan kalliita vaatteita ja koruja sekä muita ylellisyysesineitä. Virkatalossa Malacañang-palatsissa kaiken piti olla parasta laatua. Marcosien vauraus tuli suoraan Filippiinien kassasta, ja heidän on arveltu varastaneen valtiolta useita miljardeja.
Marcosien keskeisimpiä kriitikoita oli Benigno Aquino, Jr., joka lähti maanpakoon Yhdysvaltoihin. Imelda Marcos varoitti Aquinoa palaamasta Filippiineille. Aquino lensi takaisin vuonna 1983, mutta hänet salamurhattiin heti, kun oli astunut koneesta takaisin Filippiineille. Salamurha heikensi Marcosien asemaa filippiiniläisten silmissä, ja Ferdinand Marcos suostui pitämään vaalit vuonna 1986. Hänen oppositionsa muodostui Benigno Aquinon lesken Corazonin ympärille. Ferdinand Marcos voitti vaalit, mutta armeija veti tukensa häneltä, kun oli ilmaantunut todisteita laajasta vaalivilpistä.
Imelda ja Ferdinand Marcos lähtivät maanpakoon ja lensivät 25. helmikuuta 1986 Havaijille. Nopean paon takia presidentin virkapalatsiin jäi paljon todisteita Marcosien elämäntavasta. Imelda Marcosin noin 1 200 kenkäparin kokoelmasta tuli kansainvälisesti tunnettu, kun siitä muodostui Marcosien mahtailevien tapojen ja vaurauden tunnuskuva.
Maanpaossa

Marcosit elivät Havaijilla suhteellisen vaurasta elämää, vaikka heitä odotti lakijuttuja ja heitä painostettiin palauttamaan varoja Filippiineille. Ferdinand Marcosin heikentyvän terveyden takia poliittiset liikkeet olivat todennäköisesti Imeldan tekemiä.
Ferdinand Marcos kuoli vuonna 1989, ja Imelda joutui pian tämän jälkeen Yhdysvalloissa oikeuteen petos- ja huijaussyytteiden takia. Häntä syytettiin muun muassa noin 200 miljoonan Yhdysvaltain dollarin anastamisesta. Hän oli ostanut rahoilla kiinteistön New Yorkista. Marcosin takuut maksoi perijätär Doris Duke, ja hänen puolestaan oikeudenkäynnissä todisti muun muassa näyttelijä George Hamilton. Marcos lopulta vapautettiin syytteistä.
Paluu Filippiineille

Marcos palasi Filippiineille vuonna 1991. Hänet pidätettiin jo seuraavana päivänä, sillä hallitus toivoi saavansa takaisin valtion menettämät rajat. Hänet vapautettiin takuita vastaan, ja hän aloitti pian presidentinvaalikampanjan. Marcos hävisi vuoden 1992 presidentinvaalin, jossa presidentiksi valittiin Fidel V. Ramos. Marcos itse joutui jälleen oikeuteen, ja hän sai vuonna 1993 pitkän vankeusrankaistuksen ja 4,3 miljoonan dollarin sakon. Filippiinien korkein oikeus kumosi tuomion vuonna 1998. Samana vuonna Marcos vetäytyi presidentinvaaleista.
Marcos on Filippiineille paluun jälkeen toiminut käytännössä poliittisen dynastian matriarkkana, sillä hän on sekä itse valittu poliittisiin virkohin että hän on ollut auttamassa lapsiaan politiikassa. Filippiinien edustajainhuoneessa Marcos oli 1995–1998. Uudestaan hänet valittiin edustajainhuoneeseen vuonna 2010.
Marcos on joutunut säännöllisesti oikeuteen, mutta suurin osa häntä vastaan nostetuista sadoista kanteista on kaatunut. Hänet kuitenkin määrättiin vuonna 2010 maksamaan takaisin melkein 300 000 dollaria, jotka hänen uskotaan vieneen kansalliselta ruokaviranomaiselta, ja vuonna 2016 hänen noin 21 miljoonan dollarin arvoinen korukokoelmansa takavarikoitiin. Marcos sai vuonna 2018 vähintään 42 vuoden tuomion, jonka ei uskota kuitenkaan ikinä toteutuvan. Tuomio tuli siitä, että Marcos oli luonut omaisuutensa piilottamiseen yksityisiä säätiöitä. Oikeusoppineet uskovat kuitenkin, että Marcos pystyy vetoamaan korkeaan ikäänsä. Tuomio kuitenkin tarkoittaa myös sitä, että hän ei pysty pitämään poliittisia virkojansa. Marcos ilmoitti valittavansa tuomiosta, eikä häntä voida pidättää valitusprosessin aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Filippiineillä entisen diktaattorin puoliso Imelda Marcos tuomittiin korruptiosta Yle, 2018
Imelda Romuáldez vuonna 1953.
Imelda Marcos ja Lyndon B. Johnson.
Imelda Marcos miehensä Ferdinandin Marcosin virkaanastujaisissa 1986.
Kaamasmukka

Kaamasmukka (pohjoissaameksi Gámasmohkki) on kylä Utsjoen kunnassa Lapissa, Kaamasen ja Norjan rajalla olevan Karigasniemen välisen maantien puolivälissä. Kylä on Kaamasjoen latvoilla joki- ja lompoloketjun varrella. Muutaman kilometrin päässä paikan eteläpuolella kohoaa lähin tunturi, 446 metrin korkeuteen yltävä Kaktsavarri (saam. Gákcavarri).
Kaamasmukassa on matkailijoille lomamökkitarjontaa ja talviseen aikaan avataan tien eteläpuolella kulkeva virallinen moottorikelkkareitti.
Kaamasmukan kylän kohdalla kantatie 92:n eteläpuolella on kaksi toisen maailmansodan aikaista sivumitoiltaan noin kuusimetristä korsua ja kaksi kaivantoa. Kantatien pohjoispuolella on kivilatomuksia ja peuranpyyntikuoppia.
Räp-artisti Áilu Valle on kotoisin Kaamasmukasta.
Iso-Ollove

| Iso-Ollove |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°35′06″N, 25°19′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  Koivujoki 
Järvinumero:  14.482.1.009
Mittaustietoja
Pinnankorkeus:  118,3 m  
Pituus:  660 m  
Leveys:  440 m  
Rantaviiva:  2,214 km  
Pinta-ala:  16,251 ha  
Tilavuus:  0,0001219 km³ 
Keskisyvyys:  0,75 m  
Suurin syvyys:  2,4 m  
Saaria:  1 
 fiIso-Ollove 
Iso-Ollove  on Keski-Suomessa Pihtiputaalla  Muurasjärven lähellä sijaitseva järvi.
Maantietoa

Järvi on 660 metriä pitkä, 440 metriä leveä, ja sen pinta-ala on 16,3 hehtaaria. Järvellä on kartan mukaan yksi saari. Järven tilavuudeksi on saatu 121 900 kuutiometriä. Sen keskisyvyys on 0,8 metriä ja suurin syvyys on 2,4 metriä. Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Muurasjärven alueeseen (14.482) se kuuluu. Järven vedenpinnan korkeus on 118,3 metriä mpy.
Ihmisen pojat

| Ihmisen pojat> Children of Men |
| --- | --- |
 Teatterijuliste
Ohjaaja:  Alfonso Cuarón
Käsikirjoittaja:   Alfonso Cuarón  Timothy J. Sexton  David Arata  Mark Fergus  Hawk Ostby 
Perustuu:  P. D. Jamesin romaaniin The Children of Men
Tuottaja:   Hilary Shor  Iain Smith  Tony Smith  Marc Abraham  Eric Newman 
Säveltäjä:  John Tavener
Kuvaaja:  Emmanuel Lubezki
Leikkaaja:   Alex Rodríguez  Alfonso Cuarón 
Lavastaja:   Jim Clay  Geoffrey Kirkland 
Pääosat:   Clive Owen  Julianne Moore  Chiwetel Ejiofor  Charlie Hunnam  Clare-Hope Ashitey  Pam Ferris  Danny Huston  Peter Mullan  Michael Caine 
Valmistustiedot
Valmistusmaa:   Britannia  Yhdysvallat 
Tuotantoyhtiö:   Universal Pictures  Strike Entertainment 
Levittäjä:  UIP-Dunafilm Netflix
Ensi-ilta:   2006-09-033. syyskuuta 2006 (Venetsia)  2006-09-2222. syyskuuta 2006 (Britannia)  2006-12-2525. joulukuuta 2006 (Yhdysvallat)  2007-01-055. tammikuuta 2007 (Suomi)  
Kesto:  109 minuuttia
Alkuperäiskieli:  englanti
Budjetti:  76 000 000
Tuotto:  70 455 770
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ihmisen pojat (engl. Children of Men) on vuonna 2006 ensi-iltansa saanut dystooppinen tieteis- ja jännityselokuva, jonka on ohjannut ja käsikirjoittanut Alfonso Cuarón. Elokuva perustuu P. D. Jamesin romaaniin Children of Men (1992). Sen pääosissa esiintyvät Clive Owen, Julianne Moore, Michael Caine, Pam Ferris, Clare-Hope Ashitey ja Chiwetel Ejiofor.
Vuonna 2016 Ihmisen pojat äänestettiin BBC:n kyselyssä tämän vuosisadan 13. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.
Elokuva sijoittuu vuoden 2027 Isoon-Britanniaan. Se esittää synkän dystooppisen tulevaisuudenkuvan, jossa pandemian jälkiseurauksena maailmaan ei enää synny lapsia ja ihmiskunta vanhenee. Tapahtumat sijoittuvat Britanniaan, joka on orwellilainen sotilasdiktatuuri, joka valvoo sekä kansalaisiaan että kerää siirtolaisia vankileireille. Kansalaisille siirtolaisten auttaminen tai heidän palkkaamisensa on rangaistavaa. Propaganda täyttää kadut ja liikennevälineet. Elokuvan päähenkilö Theo Faron (Clive Owen) saa tehtävän. Hän käyttää suhteitaan auttaakseen raskaana olevan siirtolaisen, Keen (Clare-Hope Ashitey), turvaan ulkomaille.
Vastaanotto

Elokuvan ensi-ilta oli Britanniassa 22. syyskuuta 2006, Yhdysvalloissa 25. joulukuuta 2006 ja Suomessa 5. tammikuuta 2007. Yhdysvalloissa kriitikot kiinnittivät joulupäivälle sattuneen julkaisun myötä huomiota elokuvan toivoa, pelastusta ja uskoa käsitteleviin teemoihin.
Ihmisen pojat ei ollut taloudellinen menestys, mutta se sai osakseen myönteisiä arvioita kriitikoilta ja kehuja yleisöltä. Elokuva ansioina pidettiin erityisesti käsikirjoitusta, kuvausta, taiteellista ohjausta ja innovatiivisia yhden otoksen takaa-ajokohtauksia. Se sai kolme ehdokkuutta vuoden 2007 Oscar-gaalassa sekä voitti kaksi BAFTA-palkintoa.
Aiheesta muualla

Ihmisen pojat Internet Movie Databasessa (englanniksi)
Ihmisen pojat Rotten Tomatoesissa. (englanniksi)
Ihmisen pojat Metacriticissä. (englanniksi)
Ihmisen pojat Box Office Mojossa. (englanniksi)
Alfonso Cuarónin ohjaamat elokuvat
| 0 | 1 | 2 | 3 |
| --- | --- | --- | --- |
1990-luku: Sólo con tu pareja (1991) · Pikku prinsessa (1995) · Loistava tulevaisuus (1998)
2000-luku: Ja äitiäs kans (2001) · Harry Potter ja Azkabanin vanki (2004) · Ihmisen pojat (2006)
2010-luku: Gravity (2013) · Roma (2018)
Kaamba

| Kaamba |
| --- | --- |
Oma nimi:  kaamba, kikaamba
Tiedot
Alue:  Kongo
Virallinen kieli:  ei virallista asemaa
Puhujia:  1500 (2007)
Sija:  ei 100 suurimman joukossa
Kirjaimisto:  -
Kielenhuolto:  -
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantilais-kongolaiset kielet volta-kongolaiset kielet benue-kongolaiset kielet bantukielet
Kielikoodit
ISO 639-1:  xku
ISO 639-3:  xku
 Ohje 
Kaamba eli kikaamba on nigeriläis-kongolainen kieli, jolla on noin 1500 puhujaa Kongon tasavallassa. Kieltä puhutaan enimmäkseen Bouenzan alueella eteläisessä Kongossa. Sillä ei ole tunnettuja murteita.
KV31

| KV31 |
| --- | --- |
 KV31 rakenne.
Sijainti
Korkeus merenpinnasta:  ? m
Mitat
Korkein kohta:  0,98 m
Kapein kohta:  1,74 m
Levein kohta:  1,74 m
Kokonaispituus:  3,25 m
Pinta-ala yhteensä:  5,65 m2
Tilavuus yhteensä:  5,3 m3
Muita tietoja
Omistaja:  ei tietoa
Sisäänkäynnin tyyppi:  kuilu
Akseli:  ?
Koristelu:  ei koristelua
KV31 on tunnistamattoman henkilön hauta Kuninkaiden laaksossa. Hauta on ajoitettu Uuden valtakunnan 18. dynastian aikaiseksi.
Haudan löysi ja siellä suoritti ensimmäiset kaivaukset Giovanni Battista Belzoni vuonna 1817. Myös Victor Loret on kartoittanut hautaa vuonna 1898. Hauta on täynnä hiekkaa eikä sen sisällöstä ole tietoa.
Aiheesta muualla

Kuvia tai muita tiedostoja aiheesta KV31 Wikimedia Commonsissa
Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
Jussi Heikkinen (jääkiekkoilija)

Jussi Heikkinen (s. 29. maaliskuuta 1980 Vaasa) on suomalainen jääkiekkoilija.
Heikkinen on pelannut urallaan muun muassa Pelicansissa ja Porin Ässissä, itävaltalaisessa Innsbrucker EV:ssa sekä ruotsalaisissa IF Björklövenissä ja Nyköpings Hockeyssa.
Kahden viikon iskuaika

| Kahden viikon iskuaika> Two Weeks Notice |
| --- | --- |

Ohjaaja:  Marc Lawrence
Käsikirjoittaja:  Marc Lawrence
Tuottaja:  Sandra Bullock Bruce Berman
Säveltäjä:  John Powell
Kuvaaja:  László Kovács
Leikkaaja:  Susan E. Morse
Pääosat:   Hugh Grant  Sandra Bullock 
Valmistustiedot
Valmistusmaa:  Yhdysvallat
Tuotantoyhtiö:   Castle Rock Entertainment  Fortis Films  NPV Entertainment  Village Roadshow Pictures 
Levittäjä:  InterCom Netflix Fandango at Home (käännä suomeksi)
Ensi-ilta:  2002
Kesto:  102 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kahden viikon iskuaika (Two Weeks Notice) on vuonna 2002 ensi-iltansa saanut Marc Lawrencen ohjaama romanttinen komedia, jonka pääosia esittävät Hugh Grant ja Sandra Bullock.
K-luokka (hävittäjä)

| K-luokka |
| --- | --- |


Tekniset tiedot
Uppouma:  1 717 t (standardi) 2 367 t (kuormattu)
Pituus:  108,7 m (kokonaispituus)
Leveys:  10,90 m
Syväys:  3,8 m
Koneteho:  40 000 shp
Nopeus:  36 solmua
Miehistöä:  183-218 (laivueenjohtaja)
Aseistus
Meritorjunta:  6 x QF 4,7" Mk XII -tykkiä kaksiputkisina CP Mk XIX -asennuksina 10 x 21" torpedoputkea
Ilmatorjunta:  4 x QF 2 naulan Mk VIII -ilmatorjuntatykkiä neliputkisena Mk VII -asennuksena 8 x Vickers .50" Mk III -ilmatorjuntakonekivääriä nelipiippuisina Mk III -asennuksina
K-luokka oli Britannian kuninkaallisen laivaston hävittäjäluokka, joka oli toisinto edeltäneestä J-luokasta. Luokan alukset muodostivat vuoden 1937 laivasto-ohjelman kahdeksan  hävittäjää.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Kelly | Hawthorn Leslie and Company, Hebburn | 26. elokuuta 1937 | 25. lokakuuta 1938 | 23. elokuuta 1939 | upotettu 23. toukokuuta 1941 |
| HMS Kandahar | William Denny and Brothers, Dumbarton | 18. tammikuuta 1938 | 21. maaliskuuta 1939 | 10. lokakuuta 1939 | upotettu 20. joulukuuta 1941 |
| HMS Kashmir (ex-HMS Javelin) | John I. Thornycroft and Company, Woolston | 18. marraskuuta 1937 | 4. huhtikuuta 1939 | 26. lokakuuta 1939 | upotettu 23. toukokuuta 1941 |
| HMS Kelvin | Fairfield Shipbuilding and Engineering Company, Govan | 5. lokakuuta 1937 | 19. tammikuuta 1939 | 27. marraskuuta 1939 | myyty romutettavaksi 1949 |
| HMS Khartoum | Swan Hunter and Wigham Richardson, Wallsend | 27. lokakuuta 1937 | 6. helmikuuta 1939 | 6. marraskuuta 1939 | tuhoutunut 23. kesäkuuta 1940 |
| HMS Kimberley | Thornycroft | 17. tammikuuta 1938 | 1. kesäkuuta 1939 | 21. helmikuuta 1940 | myyty romutettavaksi 1949 |
| HMS Kingston | J. Samuel White and Company, Cowes | 6. lokakuuta 1937 | 9. tammikuuta 1939 | 14. syyskuuta 1939 | tuhoutunut 11. huhtikuuta 1942 |
| HMS Kipling | Yarrow and Company, Scotstoun | 26. lokakuuta 1937 | 19. tammikuuta 1939 | 22. joulukuuta 1939 | uponnut 11. toukokuuta 1942 |
KV30

| KV30 |
| --- | --- |

Sijainti
Korkeus merenpinnasta:  186,69 m
Mitat
Korkein kohta:  2,71 m
Kapein kohta:  0,93 m
Levein kohta:  3,15 m
Kokonaispituus:  42,06 m
Pinta-ala yhteensä:  105,12 m2
Tilavuus yhteensä:  210,58 m3
Muita tietoja
Omistaja:  ei tietoa
Sisäänkäynnin tyyppi:  kuilu
Akseli:  suora
Koristelu:  graffiteja
KV30 on tunnistamattoman henkilön hauta Kuninkaiden laaksossa Uuden valtakunnan 18. dynastian ajalta. Sen löysi Giovanni Battista Belzoni vuonna 1817, jolloin siellä suoritettiin ensimmäiset kaivaukset. Hautaa ovat lisäksi kartoittaneet James Burton vuonna 1825 ja Victor Loret vuonna 1898.
Haudan kunto on hyvä, mutta sen louhinta on suoritettu huonosti. Sen etuosa on edelleen täynnä kiviromua. Haudasta on löytynyt pääasiassa astioita.
Aiheesta muualla

Kuvia tai muita tiedostoja aiheesta KV30 Wikimedia Commonsissa
Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF